Iran henrettet «amerikansk spion»
To personer som er dømt for spionasje for USA og Israel i Iran, ble søndag henrettet ved hengning. Den ene mannen, Mohammad Heidari, var dømt for å ha gitt den israelske etterretningstjenesten Mossad hemmelige opplysninger mot betaling. Den andre, Kourosh Ahmadi, skal ha samlet informasjon for USAs etterretningstjeneste CIA. Begge to ble hengt før daggry søndag. Iran mener Israel og USA forsøker å sabotere landets atomprogram, og flere påståtte agenter er blitt pågrepet de siste årene. I mai i fjor ble en person henrettet i Iran for spionasje for Mossad og delaktighet i drapet på en atomfysiker. En amerikansk-iransk mann sitter fortsatt fengslet i landet, mistenkt for spionasje for CIA.
To personer som er dømt for spionasje for USA og Israel i Iran, ble søndag henrettet ved hengning.